Gérard Colin

Gérard Colin (født 3. mars 1958 i La BresseSports Reference: Gérard Colin  (olympiaresultater, besøkt 20. mars 2016)) er en fransk tidligere skihopper og senere trener. Han konkurrerte internasjonalt i årene 1972-1990.

I VM i Lahtis 1978 ble han nummer 46 av 55 deltakere i normalbakke og 50 av 55 i stor bakke. OL i Lake Placid 1980 ga 35.-plass i normalbakke og 42.-plass i stor bakke. I VM i Oslo 1982 ble det 33.-plass i stor bakke, 36.-plass i normalbakke og 15.-plass (nest sist) i lagkonkurransen for Frankrike. Han ble nummer 25 i VM i skiflyging i Harrachov 1983.

Hans beste plassering i et internasjonalt mesterskap kom i OL i Sarajevo 1984, der han ble nummer 15 i normalbakken og 32 i storbakken. I VM i 1985 ble det 37.-plass i storbakken i Innsbruck, 46.-plass i normalbakken i Seefeld og 11.-plass for Frankrike i lagkonkurransen. Samme år fikk han 31.-plass i VM i skiflyging i Planica. Hans siste internasjonale mesterskap var VM i Oberstdorf 1987, der han ble nummer 31 i normalbakke, 52 av 66 deltakere i stor bakke og 10 i lagkonkurransen.

Gérard Colin deltok i den tysk-østerrikske hoppuka i årene 1979-1987. I verdenscupen, som startet opp sesongen 1979/80, var hans beste sammenlagtplassering 29.-plass i 1982/83. Hans beste plassering i enkeltrenn i verdenscupen var 4.-plass i Skui 11. mars 1983. Sesongen 1983/84 ble han nummer 3 sammenlagt i europacupen.

Sammenlagtplasseringer i Hoppuka:
 År 1979/80 1980/81 1981/82 1982/83 1983/84 1984/85 1985/86 1986/87 Plassering 54 76 62 59 67 76 58 104

Sammenlagtplasseringer i verdenscupen (poeng til de 15 beste i hvert renn):
 År 1979/80 1980/81 1981/82 1982/83 1983/84 1984/85 1985/86 1986/87 Plassering 72 83 - 29 38 66 - -

Etter at han la opp som skihopper, begynte han som trener. Fra 2011/12 var han trener for det franske B-landslaget,FIS: Gerard Colin: "I want to win. Just once!"  (9. august 2014, besøkt 20. mars 2016) og i mai 2014 ble han ansatt som hovedtrener for Frankrikes A-landslag.Nordic Magazine: Gérard Colin : « les sauteurs français ont progressé cet été » (26. august 2014, besøkt 20. mars 2016)

 Referanser 

 Hovedkilde 
 Adam Kwieciński: Hoppresultater Gerard Colin (besøkt 20. mars 2016)

 Eksterne lenker 


Kategori:Franske skihoppere
Kategori:Skihopptrenere
Kategori:Skihoppere under Vinter-OL 1980
Kategori:Deltakere for Frankrike under Vinter-OL 1980
Kategori:Skihoppere under Vinter-OL 1984
Kategori:Deltakere for Frankrike under Vinter-OL 1984
Kategori:Personer fra departementet Vosges